smcproject/ml-wiki-sentences huggingface dataset:
കുട്ടികളില്ലാത്ത ദമ്പതിമാർ ഇത്തരത്തിൽ ഹിന്ദു ദൈവങ്ങളെ ആരാധിക്കാറുണ്ട്.
മന്ത്രവാദവും മറ്റും
പാലു സംഭരണികളിലെ പാലോലിനു പുറമേ തോടകൾക്ക് പ്രവാചകന്മാരും, മായാജാലക്കാരും മാന്ത്രവാദി മരുന്നുകാരും ഉണ്ട്.
ഇവർ മലയാളം പോലുള്ള ഭാഷ സംസാരിക്കുന്ന അന്യ ദേശക്കാരാണ്.
കൂടോത്രവും മന്ത്രവാദവും മറ്റും ഇവർ ചെയ്യാറുണ്ട്.
ദിവ്യശക്തിയുള്ള ചില തോട മന്ത്രവാദികളെ ബഡഗർ ക്ക് ഭയം ആണ്.
ഇന്നും ഗുഡു എന്ന പേരിൽ ബഡഗർ തോടകൾക്ക് ദക്ഷിണ രൂപത്തിൽ കുറച്ച് നെല്ല് നൽക്കാറുണ്ട്.
കണ്ണുവയ്ക്കുന്നതിലും പുകഴ്ത്തി പയുന്നതിന്റെ ദൂഷ്യവശങ്ങളിലും മറ്റു മതക്കാരെപ്പോലെ തന്നെ ഇവരും വിശ്വസിക്കുന്നു.
ദുർമന്ത്രവാദവും ചിലർ ആചരിക്കുന്നുണ്ട്.
അസുഖങ്ങൾ മാറ്റുന്നതും ഇതേ രീതിയിൽ തന്നെയാണ്‌.
വൈദ്യൻ എന്നു വിളിക്കുകന്നയാൾ വയറുവേദനക്കും മറ്റും ചികിത്സ നൽകാറുണ്ട്.
വേദനയുള്ള ഭാഗത്ത് ഉപ്പു കൊണ്ട് തടവി അത് കുടിലിന്റെ മൂലക്ക് നിക്ഷേപിക്കയും മന്ത്രം ഉരുവിടുകയും മറ്റുമാണ്‌ വിധി.
കൂടുതൽ ശക്തി ലഭിക്കാനായി ഇവർ ആണ്ടിലൊരിക്കൽ എരുമകളേയൊ കിടാവിനേയോ ബലി കൊടുക്കുന്നു.
ഇത് ചിലപ്പോൾ ദുർമന്ത്രവാദത്തിന്റെ രൂപത്തിലും നല്ല രീതിയിലും ആവാറുണ്ട്.
എന്തായാലും സഹിക്കേണ്ടത് എരുമകൾ തന്നെ.
ഗർഭിണികൾക്കുള്ള ചടങ്ങുകൾ
തോട പെണ്ണ് ഗർഭിണിയായാൽ അഞ്ചാമത്തെ മാസം മുതൽ ചില ചടങ്ങുകൾക്ക് ശേഷം അവൾ കുടിലിന്നു ദൂരെയായി മറ്റൊരു കുടിലിൽ വേണം താമസിക്കാൻ.
ഒരു മാസത്തോളം അവൾ ഇങ്ങനെ താമസിച്ചശേഷം പാലുകോണ്ട് കുളിച്ച് ശുദ്ധയായി തിരിച്ചു വരുന്നു.
കത്തിച്ച തിരികൊണ്ട് അവൾ രണ്ടു കയ്യിലും പൊള്ളിക്കുകയും ചെയ്യുന്നു.
അവൾ ഏഴാം മാസത്തിൽ അമ്പും വില്ലും കൊണ്ട് ഒരു ചടങ്ങ് നടത്തേണ്ടതുണ്ട്.
അവൾ കൊച്ചിന്റെ അച്ഛൻ എന്ന് തന്റെ ഭർത്താക്കന്മാരിൽ നിന്നും തിരഞ്ഞെടത്ത് കാട്ടിലേക്ക് പോവുകയും അമ്പും വില്ലുകൊണ്ടു്ള്ള ചടങ്ങ് നടത്തുകയും ചെയ്യുന്നു.
തോഡരുടെ ശവസംസ്കാരത്തിനൊപ്പം പോത്തുകളേയും ബലി കൊടുക്കുന്നു.
മരിച്ചയാളുടെ ആത്മാവിനു പിന്നാലെ ഈ പോത്തുകളുടേയും ആത്മാക്കൾ സ്വർഗ്ഗത്തിലെത്തും എന്നാണ്‌ അവരുടെ വിശ്വാസം.
നീലഗിരിയിലെ ഒരു കൊടുമുടിയായ മുകേർത്തിക്കപ്പുറത്താണ്‌ സ്വർഗ്ഗം എന്നാണ്‌ തോഡരുടെ വിശ്വാസം.
ആദ്യകാലത്ത് നൂറോളം പോത്തുകളെ വരെ ഒറ്റയടിക്ക് ബലിനൽകാറൂണ്ടായിരുന്നു.
എന്നാൽ ഇപ്പോൾ ഈ എണ്ണം വളരെ കുറഞ്ഞിട്ടുണ്ട് .
തോടകളുടെ ഭാഷയെക്കുറിച്ച് പല പഠനങ്ങളും നടന്നിട്ടുണ്ട്.
അടിസ്ഥാനപരമായി ഇത് ഒരു ദ്രാവിഡ ഭാഷയിൽ നിന്ന് ജന്മം കൊണ്ട്താണ് വസ്ത്രധാരണം
ആണും പെണ്ണും  രണ്ട് പുട്ട്ക്കുളി എന്നു വിളിക്കുന്ന മേൽ‌വസ്ത്രം ധരിക്കുന്നു.
ഇത് മേട്ടുപ്പാളയത്താണ്‌ നെയ്യുന്നത്.
വെളുപ്പിൽ നീലയും ചുവപ്പും തുന്നിച്ചേർത്ത അരികുകളുള്ള ഈ വസ്ത്രം തോളിനു ചുറ്റുമായി പൊതിയുന്ന രീതിയിലാണ്‌.
ഇതേ പോലെ തന്നെയുള്ള കീഴ്വസ്ത്രവും ഉണ്ടായിരിക്കും.
പുരുഷന്മാർ അടിവസ്ത്രമായി ലങ്കോട്ടി ധരിക്കുന്നു.
രണ്ട് ഇഴയുള്ള പുട്‌കുളിക്ക് ഇടയിൽ വലിയ കീശയൂണ്ടാവും.
ഈ വസ്ത്രങ്ങളിലും അവ കൂടുതൽ കാലം നിലനിൽക്കുന്നതിന്‌ വെണ്ണ തേയ്ക്കുന്നു .
ഇവർ തലയിൽ ഒന്നും ധരിക്കറില്ല.
സ്ത്രീകൾ പച്ച കുത്തുന്നത് പതിവാണ്‌.
അവലംബം പുറം കണ്ണികൾ Toda people എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
The Society for Ecological Restoration and Indigenous Peoples' Restoration Network.
EIT PROJECT SHOWCASE: The Edhkwehlynawd Botanical Refuge (EBR) India Environmental Trust .
Supported Projects: Edhkwehlynawd Botanical Refuge (EBR) - Reforestation in a Tribal Area National Committee for the Netherlands for the International Union for the Conservation of Nature (IUCN-NL) .
Funded Projects: , India: Nilgiri Hills, NGO (EBR), 8 Hectares .
Toasting the Todas — 2008.
Travelogue with pictures of ceremonies.
Ethnologue: Toda, A language of India
തോത്ത്
പുരാതന ഈജിപ്റ്റിൽ ആരാധിച്ചിരുന്ന ഒരു ദേവനാണ് തോത്ത്.
ഐബിസിന്റെയോ അല്ലെങ്കിൽ ബബ്ബൂണിന്റെയോ ശിരസ്സോടുകൂടിയ മനുഷ്യരൂപത്തിലാണ് തോത്ത് ദേവനെ ചിത്രീകരിക്കാറുള്ളത്.
തോത്തിന്റെ സ്ത്രീ രൂപമാണ് സേഷത് .
മാഃത് ആണ് തോത്തിന്റെ ഭാര്യ.
ഈജിപ്റ്റിലെ ഖ്മൂൻ പട്ടണത്തിലാണ് തോത്തിന്റെ ഏറ്റവും പ്രാധാന്യമുള്ള ക്ഷേത്രം നിലനിന്നിരുന്നത് പിന്നീട് ഗ്രീക്കോ റോമൻ കാലഘട്ടത്തിൽ ഈ സ്ഥലം ഹെർമോപോളിസ് മാഗ്ന എന്ന് അറിയപ്പെട്ടിരുന്നു കൂടാതെ അബിഡോസ് , ഹെസേർത്ത്, ഉറിത്ത്, പേർ -അബ്, റെഖൂയി, താ-ഉർ, സേപ്, ഹാത്, സെൽകെത് എന്നിങ്ങനെ ഒട്ടനവധി സ്ഥലങ്ങളിലും തോത്ത് ദേവന്റെ ക്ഷേത്രങ്ങൾ ഉണ്ടായിരുന്നു അവലംബം ↑ Wilkison, Richard H. (2003).
The Complete Gods and Goddesses of Ancient Egypt , p. 166 ↑ Bleeker, C. J. (1973).
Hathor and Thoth: Two Key Figures of the Ancient Egyptian Religion , pp. 121–123 ↑ Thutmose III: A New Biography By Eric H Cline, David O'Connor University of Michigan Press (January 5, 2006)p.
127 ↑ National Geographic Society: Egypt's Nile Valley Supplement Map .
(Produced by the Cartographic Division) ↑ National Geographic Society: Egypt's Nile Valley Supplement Map : Western Desert portion .
(Produced by the Cartographic Division) ↑ (Budge The Gods of the Egyptians Thoth was said to be born from the skull of set also said to be born from the heart of Ra.p. 401) കുറിപ്പുകൾ ↑ Not to be confused with the deity Khnum .
തോന്നിയ പോലൊരു പുഴ ഇംഗ്ലീഷ് വിലാസം https://ml.wikipedia.org/wiki/Thonniya_poloru_puzha
ആര്യാംബിക രചിച്ച കാവ്യ സമാഹാരമാണ് തോന്നിയ പോലൊരു പുഴ .
2011 ലെ കവിതക്കുള്ള കേരള സാഹിത്യ അക്കാദമി കനകശ്രീ എൻഡോവ്മെന്റ് അവാർഡ് ഈ ഗ്രന്ഥത്തിനായിരുന്നു.
'പിറന്ന മണ്ണിന്റെ അടരുകളിൽ നിന്ന് ഉറവപൊട്ടി ഞാനുണരുമ്പോൾ ഉറഞ്ഞുറഞ്ഞു പറഞ്ഞു പോയി' എന്നതാണ് 'തോന്നിയ പോലൊരുപുഴ ' എന്ന കവിതാസമാഹാരത്തെ ശ്രദ്ധേയമാക്കുന്ന വരികൾ.
പുഴയേയും സ്ത്രീയേയും ഒരാളായി സങ്കൽപിക്കുകയാണീ കവിതയിൽ.
അതിക്രമങ്ങൾകിരയാകുന്ന സ്ത്രീയുടെയും കൈയേറ്റങ്ങൾക്കിരയാകുന്ന പുഴയുടെയും നൊമ്പരങ്ങളുടെ നേർക്കാഴ്ചയാണ് കവിതയിൽ പ്രതിപാദിക്കുന്നത്.
മുപ്പത് കവിതകളുടെ സമാഹാരമാണിത്.
പുരസ്കാരങ്ങൾ കേരള സാഹിത്യ അക്കാദമി എൻഡോവ്മെന്റ് പുരസ്കാരം 2011 കേന്ദ്രസാഹിത്യ അക്കാദമിയുടെ യുവസാഹിത്യപുരസ്‌കാരം അവലംബം ↑ http://www.keralasahityaakademi.org/pdf/Akademi%20Award%20-%202011.pdf ↑ http://news.keralakaumudi.com/news.php?nid=017ccfcbc4be7a6c1977682be6b3eecf
താലപ്പൊലിപ്പറമ്പ് ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2020 ഓഗസ്റ്റ് മുതൽ തുടരുന്നു.
മലപ്പുറം ജില്ലയിലെ പാണ്ടിക്കാട് പട്ടണത്തിൽ നിന്നും 4 കിലോമീറ്റർ അകലെയുള്ള ഗ്രാമമാണ്  താലപ്പൊലിപ്പറമ്പ്.
അനേകം ക്ഷേത്രങ്ങളാൽ സമ്പന്നമണ് ഇവിടം.
കൊടുന്തമിഴ് പരിണമിച്ചാണ്‌ മലയാള ഭാഷ ഉണ്ടായത് എന്ന വാദത്തെ സാധൂകരിക്കാനായി എ.ആർ. രാജരാജവർമ്മ അവതരിപ്പിച്ച ആറു നയങ്ങളിൽ ഒന്നാണ്‌ താലവ്യാദേശം .
ഇതിന് തവർഗ്ഗോപമർദ്ദം എന്നും ഏ.
ആർ പേരുനല്കിയിട്ടുണ്ട്.
തമിഴ് അക്ഷരമാല പ്രകാരം ത, ന എന്നിവയാണ് ദന്ത്യാക്ഷരങ്ങൾ.
ഇവ കൂടിക്കലർന്ന് വരുന്ന  ത്ത, ന്ത, ന്ന എന്നിവയും ദന്ത്യങ്ങൾ തന്നെ.
ഈ ദന്ത്യ വർണ്ണങ്ങൾക്ക് മുന്നിൽ അ, ഇ, എ, ഐ എന്നീ താലവ്യ സ്വരങ്ങളിൽ ഏതെങ്കിലും  വന്നാൽ ആ സ്വരങ്ങളിലെ താലവ്യധർമ്മം ദന്ത്യങ്ങളിൽക്കൂടി വ്യാപിച്ച് അവയെ താലവ്യമാക്കി മാറ്റുന്നു.
ഇതും കാണുക അനുനാസികാതിപ്രസരം പുരുഷഭേദനിരാസം സ്വരസംവരണം ഖിലോപസംഗ്രഹം അംഗഭംഗം
താലിപ്പുല്ല് ഇംഗ്ലീഷ് വിലാസം https://ml.wikipedia.org/wiki/Murdannia_nudiflora
സമതലങ്ങളിലും പുൽമേടുകളിലും കാണുന്ന ഒരു ഏകവർഷ കുറ്റിച്ചെടിയാണ് താലിപ്പുല്ല് .
( ശാസ്ത്രീയനാമം : Murdannia nudiflora ) .
മുറിവ് വച്ചുകെട്ടാനും പച്ചക്കറിയായും കാലിത്തീറ്റയായുമെല്ലാം ഉപയോഗിക്കുന്ന ഈ ചെടിയെ ഒരു കളയായി കരുതിപ്പോരുന്നു.
തേനീച്ചകളും പൂമ്പാറ്റകളും പക്ഷികളുമെല്ലാം ഇതിന്റെ പൂവിനാൽ ആകർഷിക്കപ്പെടാറുണ്ട്.
പുല്ലുമായി നല്ല സാമ്യമുള്ള ഒരു ചെടിയാണ് താലിപ്പുല്ല്.
അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും കൂടുതൽ വിവരങ്ങൾ http://www.flowersofindia.net/catalog/slides/Naked-Stem%20Dewflower.html Archived 2015-05-31 at the Wayback Machine .
വിക്കിസ്പീഷിസിൽ Murdannia nudiflora എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Murdannia nudiflora എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
താലിക്കുരുവി ഇംഗ്ലീഷ് വിലാസം https://ml.wikipedia.org/wiki/Grey_Breasted_Prinia
ആകൃതിയിലും വലിപ്പത്തിലും തുന്നാരൻ പക്ഷികളോടു സാദൃശ്യമുളള പക്ഷികളാണ്‌ താലിക്കുരുവികൾ ‍.
സിസ്റ്റികോളിഡെ (Cisticolidae) പക്ഷികുടുംബത്തിന്റെ ഉപകുടുംബമായ ഡ്രൈമോയ്സിനേയിൽ (Drymoicinae)പ്പെടുന്നു.
ശാസ്ത്രനാമം: പ്രിനിയ ഹോഡ്സോനൈഅൽബോഗുലാരിസ് (Prinia hodgsoniialbogularis).
താലിവാലൻ കുരുവി എന്നും അറിയപ്പെടുന്നു.
ഇവ സാധാരണ കുരുവികളേക്കാൾ വലിപ്പം കുറഞ്ഞവയാണ്.
മ്യാന്മാർ ‍‍, ആസാം , മൈസൂർ തുടങ്ങിയ പ്രദേശങ്ങളിലാണ് ഇവയെ കൂടുതലായി കാണുന്നത്.
വടക്കൻ കേരളത്തിൽ പുല്ലും മുൾച്ചെടികളും വളർന്നു നില്ക്കുന്ന ചെങ്കൽ കുന്നുകൾ, കശുമാവിൻ തോട്ടങ്ങൾ, 1500 മീറ്റർ വരെ ഉയരമുളള മലകൾ തുടങ്ങിയ പ്രദേശങ്ങളിൽ ഫെബ്രുവരി മുതൽ നവംബർ വരെയുളള കാലയളവിൽ ഇവയെ കാണാം.
പൊന്തകളും പുൽക്കൂട്ടങ്ങളുമാണ് ഇവയുടെ ഇഷ്ടവാസസ്ഥലം.
3-5 പക്ഷികളുടെ ചെറുകൂട്ടങ്ങളായോ 10-20 പക്ഷികളുടെ കൂട്ടങ്ങളായോ ഇവയെ കാണാം.
ഇവ എപ്പോഴും ചലിച്ചു കൊണ്ടിരിക്കും.
സദാസമയവും താഴ്ന്ന സ്വരത്തിൽ ശബ്ദിച്ചുകൊണ്ടുമിരിക്കും.
യൂസി-യൂസി-യൂസി-വിച്ച്-വിച്ച്-ച്വി-ച്വി-ച്വിച്ച് എന്നിങ്ങനെ നീട്ടിപ്പാടുന്നു.
ആൺ പെൺ പക്ഷികൾ കാഴ്ചയിൽ ഒരേപോലിരിക്കും.
പ്രജനനകാലത്ത് പക്ഷിയുടെ ഉപരിഭാഗമെല്ലാം മങ്ങിയ കറുപ്പും അടിഭാഗം വെളുപ്പും നിറമാകുന്നു.
മാറിൽ ചാരനിറത്തിൽ ചങ്ങല പോലെ തോന്നിക്കുന്ന ഒരു പട്ട ഉണ്ട്.
നീണ്ട വാലിന്റെ അഗ്രഭാഗത്ത് വെളുപ്പു നിറത്തിലുളള പുളളികളും അതിനു തൊട്ടുതാഴെ കടും തവിട്ടുനിറത്തിലുളള പുളളികളുമുണ്ട്.
പ്രജനനകാലമല്ലാത്തപ്പോൾ വാലിനറ്റത്തുളള പൊട്ടുകൾ കൂടുതൽ തെളിഞ്ഞു കാണാം.
ഇവ സദാസമയവും വാൽ പൊക്കിപ്പിടിച്ച് വിറപ്പിച്ചുകൊണ്ടിരിക്കും.
കീടങ്ങളാണ് ഇവയുടെ മുഖ്യ ആഹാരം.
പുഷ്പങ്ങളിൽ നിന്ന് തേൻ നുകരാറുമുണ്ട്.
ഏപ്രിൽ-ജൂലൈ.
വരെയുളള മാസങ്ങളിൽ ഇവ തുന്നാരൻ പക്ഷിയുടെ കൂടിനോടു സാദൃശ്യമുളള കൂടു കെട്ടുന്നു.
90-300 മീറ്റർ വരെ ഉയരമുളള സ്ഥലങ്ങളിലാണ് കൂടുകെട്ടുക.
വലിയ ഇലകൾ ഒന്നോ രണ്ടോ പ്രാവശ്യം മടക്കി കോണാകൃതിയിലാക്കി പുല്ലും നാരുകളും ചുറ്റി അരികുകൾ തുന്നിയെടുക്കുന്നു.
ഇവ വിവിധ നിറങ്ങളിലുളള മൂന്നോ നാലോ മുട്ടകളിടുന്നു.
വെളുപ്പ്, നീല, ഇളംചുവപ്പുകലർന്ന വെളള, പച്ച കലർന്ന വെളള എന്നീ നിറങ്ങളിലുളള മുട്ടകളായിരിക്കും.
മുട്ടയുടെ വീതികൂടിയ അറ്റത്ത് ഒരു ചെറിയ തൊപ്പി പോലെ തോന്നിക്കത്തക്കവിധത്തിലാണ് മുട്ടയിൽ പൊട്ടുകൾ കാണുക.
14.7 x 11.7 മി.മീറ്ററാണ് മുട്ടയുടെ വലിപ്പം.
ആൺ പെൺ പക്ഷികൾ ഒരുമിച്ച് കൂടുകെട്ടുകയും അടയിരിക്കുകയും കുഞ്ഞുങ്ങളെ സംരക്ഷിക്കുകയും ചെയ്യുന്നു.
11 ദിവസമാണ് അടയിരിപ്പു കാലം.
അവലംബം കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ താലിക്കുരുവി എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
താലവ്യം ഇംഗ്ലീഷ് വിലാസം https://ml.wikipedia.org/wiki/Palatal
നാവിന്റെ ഉരോഭാഗം താലുവോടടുപ്പിച്ച് ഉച്ചരിക്കുന്ന വ്യഞ്ജനങ്ങളാണ് താലവ്യങ്ങൾ ‍(Palatals).
നാവിന്റെ അഗ്രം താലുവോടടുത്ത് ഉച്ചരിക്കപ്പെടുന്ന വർണ്ണങ്ങൾ മൂർദ്ധന്യങ്ങളാണ് .
സർവ്വസാധാരണമായ താലവ്യവ്യഞ്ജനമാണ് പ്രവാഹിയായ [j] (ഉദാ:മലയാളത്തിലെ / യ /).
അനുനാസികമായ [ɲ] (/ങ/) -ഉം ലോകഭാഷകളിൽ സാധാരണമാണ്.
ഉച്ചാരണവേളയിൽ നാവ് താലുവിനു സമാന്തരമായി സന്ധിക്കുന്നതിനാൽ അനനുനാസികതാലവ്യസ്പർശങ്ങളുടെ വിവൃതി മിക്കവാറുംപതുക്കെയായിരിക്കും.
പൂർണ്ണനികോചത്തിനു ശേഷം ചലകരണം പതുക്കെ വിട്ടുമാറുന്നതുകാരണം സ്ഫോടനത്തിനുപകരം ഘർഷണമാണ് സംഭവിക്കുക; അതിന്റെ ഫലമായി സ്ഫോടകങ്ങൾക്കു പകരം താലവ്യ സ്പർശഘർഷികളായിരിക്കും ([tʃ]) ഉല്പാദിക്കപ്പെടുക.
വടക്കൻ യൂറേഷ്യയിലെയും അമേരിക്കയിലെയും മദ്ധ്യാഫ്രിക്കയിലെയും ചുരുക്കം ഭാഷകളിലേ താലവ്യസ്ഫോടകങ്ങൾക്ക് താലവ്യസ്പർശഘർഷിയിൽനിന്ന് (വർത്സ്യപരസ്ഥാനീയസ്പർശഘർഷത്തിൽനിന്ന്) വ്യത്യയമുള്ളൂ.
ഭാരതീയഭാഷകളിൽ ശുദ്ധമായ താലവ്യഘർഷമുണ്ട്.
മലയാളത്തിലെ / ശ / ഉദാഹരണം.
മറ്റു വ്യഞ്ജനങ്ങൾ താലവ്യരഞ്ജനത്തിന് വിധേയമാകാറുണ്ട്.
ഇംഗ്ലീഷിലെ വർത്സ്യപരസ്ഥാനീയഘർഷമായ [ʃ] (‘ഷ’ യ്ക്കും ‘ശ’യ്ക്കും മദ്ധ്യത്തിലുള്ള ഉച്ചാരണം) ഇവ്വിധം ദ്വിതീയസന്ധാനംവഴി ഉണ്ടാകുന്നതാണ്.
എങ്കിലും സാമാന്യമായി ഇവയെയും താലവ്യങ്ങളിൽ പെടുത്താറുണ്ട്.
ഇവകൂടി കാണുക ട ണ ടവർഗം മലയാള അക്ഷരമാല ഭാഷാശാസ്ത്രം സ്വനവിജ്ഞാനം
താലി താലിമാല മാർ തോമാ നസ്രാണികൾ ഉപയോഗിക്കുന്ന സ്ലീവ അടയാളമുള്ള താലി അഥവാ മിന്ന്
വിവാഹസമയത്ത് വധുവിന്റെ കഴുത്തിൽ അണിയിക്കുന്ന പ്രധാന ആഭരണമായ മംഗല്യസൂത്രം ആണ് താലി.
മംഗല്യത്തിന്റെ ശാശ്വതമായ ഭവ്യ പ്രതീകമാണിത്.
ഇസ്ലാമിലെ വിവാഹത്തിൽ താലി ചാർത്തൽ - മിന്നുകെട്ട് - ഇല്ല.
വധു താലി അണിഞ്ഞ് ജീവിക്കേണ്ടതുമില്ല.
ഭർത്തൃമതികൾ മാത്രമേ താലി ധരിക്കാവൂ എന്നാണ് വിശ്വാസം.
ഭർത്താവ് മരിച്ചു കഴിഞ്ഞാൽ ഭാര്യ താലി ധരിക്കാൻ പാടില്ലെന്ന വിശ്വാസം ചില സമുദായങ്ങളിലുണ്ട്.
ഭർത്താവിന്റെ ചിതയിൽ താലി സമർപ്പിക്കുന്ന ചടങ്ങ് നമ്പൂതിരി സമുദായത്തിൽ മുമ്പ് നിലവിലുണ്ടായിരുന്നു.
പത്ത് വയസ്സിന് മുമ്പ് പെൺകുട്ടികൾക്ക് താലികെട്ട് കല്യാണം നടത്തുന്ന ആചാരം നായർ, ഈഴവർ തുടങ്ങിയ ജാതിക്കാരുടെ ഇടയിൽ നിലവിലുണ്ടായിരുന്നു.
വിവാഹവുമായി കാര്യമായ ബന്ധമില്ലാത്ത ഈ അനാചാരം 1911-ൽ ശ്രീനാരായണഗുരു കരിംകുളത്ത് വച്ച് നിറുത്തലാക്കിക്കൊണ്ട് നടത്തിയ പ്രഖ്യാപനം ഒരു അലിഖിത നിയമമായി അംഗീകരിക്കപ്പെടുകയുണ്ടായി.
സ്ഥലകാല, ജാതിമത വ്യത്യാസമനുസരിച്ച് താലിയുടെ ആകൃതിക്കും പ്രകൃതത്തിനും താലികെട്ട് ചടങ്ങിനും വിഭിന്നത കാണപ്പെടുന്നു.
സാധാരണയായി സ്വർണനിർമിതമാണ് താലി.
ഇത് സ്വർണമാലയിലോ മഞ്ഞച്ചരടിലോ കോർത്താണ് വധുവിന്റെ കഴുത്തിൽ കെട്ടുന്നത്.
സ്വർണമല്ലാതെ മറ്റു ലോഹങ്ങളും ചില സമുദായക്കാർ താലിക്കുപയോഗിച്ചു കാണുന്നുണ്ട്.
ഓരോ സമുദായവും പ്രത്യേകതരം താലിയാണുപയോഗിച്ചു വരുന്നത്.
നമ്പൂതിരി സ്ത്രീകൾ ധരിക്കുന്നത് 'ചെറുതാലി'ആണ്.
നാഗപടത്താലിയും, ഐന്തലത്താലിയും നായർ സ്ത്രീകളും മിന്ന് ഈഴവ സ്ത്രീകളും പണ്ട് ധരിച്ചിരുന്നു.
പിന്നീടിതിനു മാറ്റമുണ്ടാവുകയും നായരീഴവ സ്ത്രീകൾ ഒരേ രീതിയിലുള്ള താലിധരിക്കുന്ന രീതി സാർവത്രികമാവുകയും ചെയ്തു.
പഴയകാലത്ത് പലവിധ താലികൾ നിലനിന്നിരുന്നതായി സംഘകാല കൃതികൾ വെളിപ്പെടുത്തുന്നു.
അക്കാലത്തെ ചില താലികളുടെ പേരുകൾ ഇങ്ങനെയാണ്: പുലിപ്പൽത്താലി (പുറനാനൂറ്), ഐമ്പടൈത്താലി (മണിമേഖല), പരിപെൺതാലി (ഐങ്കുറുനൂറ്), പിൻമണിത്താലി (പെരുങ്കതൈ) ആമൈത്താലി (തിരുമൊഴി), മംഗളനൂൽത്താലി (പെരിയപുരാണം), മംഗളഞാൽ-മംഗളത്താലി (കമ്പരാമായണം).
ജീവകചിന്താമണിയിൽ മാണിക്യത്താലിയെപ്പറ്റി പ്രസ്താവമുണ്ട്.
കേരളത്തിൽ മുമ്പ് നിലവിലിരുന്ന മറ്റു ചില താലികൾ കുമ്പളത്താലി, ഇളക്കത്താലി, പൂത്താലി, വനംപൂത്താലി, മാത്ര, ഉന്തുമിന്ന്, പുളിയിലമിന്ന്, കവണത്താലി, മലത്തിത്താലി, കമുത്തിത്താലി, പപ്പടത്താലി, പൊക്കൻതാലി എന്നിവയാണ്.
താലി കെട്ടുന്ന വിധവും വിഭിന്ന സമുദായങ്ങളുടെ ആചാരാനുഷ്ഠാനങ്ങളനുസരിച്ച് മാറിക്കൊണ്ടിരിക്കുന്നതു കാണാം.
മിക്ക സമുദായങ്ങളിലും വരൻ തന്നെയാണ് വധുവിന് താലി കെട്ടി കൊടുക്കുന്നത്.
കന്യകയുടെ അമ്മാവനോ പിതാവോ വരന്റെ സഹോദരിയോ താലി കെട്ടി കന്യകയെ വരന് ദാനം ചെയ്യുന്ന രീതിയും നിലവിലുണ്ട്.
'മിന്നും പ്രാചീവധൂടിക്കഴകിലുടനണി- ഞ്ഞോരു പൊൽത്താലിപോലെ നന്നായ്മേളം കലർന്നൈന്ദവമുദയ ഗിരൌ മണ്ഡലം പ്രാദുരാസീത്
എന്ന് ഭാഷാരാമായണചമ്പുവിലും
'താലിക്കു മീതെയിത്താവടം ചേർത്തതു ചാലപ്പൊരുന്നുന്നു പിന്നെപ്പിന്നെ
എന്ന് കൃഷ്ണഗാഥയിലും,
'പെണ്ണുംകളെ താലികെട്ടിവാറ ആരിയരൈയും തവിർത്തു ഇന്നാൾ മുതൽ' എന്ന് റ്റി.
എ.എസ്. വാല്യം നാലിലും താലിയെപ്പറ്റിയുള്ള വ്യക്തമായ പരാമർശങ്ങൾ കാണുന്നുണ്ട്.
ഭഗവതിക്ഷേത്രങ്ങളിലും മറ്റും വഴിപാടായി താലിചാർത്തുന്ന ചടങ്ങുകളും നിലവിലുണ്ട്.
താലിയറുക എന്ന പ്രയോഗത്തിന് വൈധവ്യം വന്നുചേരുക എന്നാണ് അർഥം.
താലിക്ക് കീഴാനെല്ലി, കുടപ്പന, നിലപ്പന, താമ്രവല്ലി, ശിവൻ, താക്കോൽ എന്നീ അർത്ഥങ്ങളും താലി (സ്ഥാലി) എന്നതിന് പാത്രം എന്ന അർത്ഥവും സംസ്കൃത ഭാഷയിൽ കാണുന്നു.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ താലി എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
താലിപ്പരുന്ത് ഇംഗ്ലീഷ് വിലാസം https://ml.wikipedia.org/wiki/Osprey
ഒരു ദേശാടനപ്പക്ഷിയായ താലിപ്പരുന്ത് അസിപിട്രിഡേ (Accipitridae) പക്ഷി കുടുംബത്തിൽപ്പെടുന്നു.
ശാസ്ത്ര നാമം പാൻഡിയോൻ ഹാലിയേറ്റസ് ( Pandion haliaetus ).
കടലിലും കായലിലും വലിയ ജലാശയങ്ങൾ, ജലസംഭരണികൾ എന്നിവിടങ്ങളിലും കാണപ്പെടുന്നു.
ഇംഗ്ലീഷിൽ Sea Hawk എന്നും Fish Eagle എന്നും അറിയപ്പെടുന്നു.
അന്റാർട്ടിക്കയിലും വടക്കേ അമേരിക്കയുടെ ചില ഭാഗങ്ങളുമൊഴികെ ലോകത്തിന്റെ ഒട്ടുമിക്ക പ്രദേശങ്ങളിലും താലിപ്പരുന്തിനെ കാണാം.
മത്സ്യങ്ങളെ കൂടുതലായും ഭക്ഷണമാക്കുന്നതു കൊണ്ട് മീൻപിടിയൻ പരുന്ത് എന്നും അറിയപ്പെടുന്നു.
ആൺ പെൺ പക്ഷികൾ കാഴ്ചയിൽ ഒരുപോലെയിരിക്കും.
ശരീരത്തിന്റെ പുറം ഭാഗത്തിന് കടും തവിട്ടുനിറവും അടിഭാഗത്തിന് വെളുപ്പുനിറവുമാണ്.
തവിട്ടുനിറത്തിൽ മാലപോലെ ഒരു പട്ട മാറിടത്തിലുണ്ട്.
കൊക്കിൽനിന്നു തുടങ്ങി കണ്ണിന്റെ ഭാഗത്തു കൂടി മാറിടത്തിലെ പട്ടയിൽ എത്തി അവസാനിക്കുന്ന കറുത്ത കൺപട്ടയും കൺപട്ടയ്ക്കു മീതെ തലയിൽ തെളിഞ്ഞു കാണുന്ന വെളളത്തൊപ്പിയും ഈ പക്ഷിയുടെ സവിശേഷതകളാണ്.
മാറിടത്തിൽ കാണപ്പെടുന്ന തവിട്ടുപട്ട പക്ഷിയുടെ കഴുത്തിൽ മാലയിട്ടതുപോലെ തോന്നിക്കുന്നു.
അതിനാലാണ് പക്ഷിക്കു താലിപ്പരുന്ത് എന്ന പേരു ലഭിച്ചത്.
മങ്ങിയ തവിട്ടു നിറമുളള വാലിൽ കുറേ നേർത്ത പട്ടകളുണ്ട്.
കാലുകൾ നീളം കൂടിയതും ബലമുളളതും തൂവലുകൾ കൊണ്ട് പൊതിഞ്ഞിരിക്കുന്നതുമാണ്.
വിരലുകളിലും അതിനല്പം മുകളിലേക്കും മാത്രമേ തൂവലുകളില്ലാതെയുള്ളൂ.
താലിപ്പരുന്തിന്റെ ചിറകുകൾക്ക് അസാധാരണമായ നീളമുള്ളതിനാൽ ഇവ പറക്കുമ്പോൾ ഒരു വൻ പക്ഷിയാണെന്നേ തോന്നൂ.
ഇവ ചിറകുകൾ പൂട്ടിയിരിക്കുമ്പോൾ ചിറകുകളുടെ നീളം വാലിന്റെ അറ്റം കവിഞ്ഞും കാണും.
ചിറകു വിടർത്തുമ്പോൾ ചിറകിനു മധ്യത്തിലായി പുറകോട്ട് ഒരു വളവ് ഉണ്ടായിരിക്കും.
ചിറകുകൾ വിടർത്തി ചലനങ്ങളൊന്നും തന്നെയില്ലാതെ സാവധാനമാണ് ഇവ കാറ്റിൽ ഒഴുകിപ്പറക്കുന്നത്.
ഭക്ഷണ രീതി മത്സ്യം കാലിൽ കൊരുത്തി വച്ചിരിക്കുന്നു.
പറന്നുകൊണ്ടിരിക്കുമ്പോൾത്തന്നെ വെളളത്തിൽ സഞ്ചരിക്കുന്ന മത്സ്യത്തിന്റെ ഗതി മനസ്സിലാക്കി ഉന്നം തെറ്റാതെ താഴോട്ടുവന്ന് വെളളത്തിൽ മുങ്ങി മത്സ്യത്തെ പിടിക്കുന്നു.
അരത്തിന്റെ നാക്കു പോലെ, പരുപരുത്ത, ചെതുമ്പലുകളുള്ള വിരലുകളും നീണ്ടുവളഞ്ഞ് സൂചിപോലെ കൂർത്ത നഖങ്ങളും മത്സ്യത്തെ പിടിക്കാൻ സഹായകമാകുന്നു.
മത്സ്യത്തെ കൊത്തി കീറി വിഴുങ്ങുകയാണ് ഇവയുടെ പതിവ്.
ചിലയവസരങ്ങളിൽ മത്സ്യത്തിന്റെ വലിപ്പവും ശക്തിയും മനസ്സിലാക്കാതെ റാഞ്ചിപ്പിടിച്ച് അതിന്റെ ശരീരത്തിൽ നഖങ്ങൾ കുത്തിയിറക്കുന്നു.
ഭാരം കൂടിയ മത്സ്യങ്ങളെ താങ്ങി പറക്കാൻ പറ്റാതെ വരുമ്പോൾ ഈ പക്ഷി മത്സ്യത്തോടൊപ്പം വെള്ളത്തിൽ മുങ്ങി ചാകാറുമുണ്ട്.
മത്സ്യം പിടിക്കാൻ സാധിക്കാത്ത സമയങ്ങളിൽ മാംസവും എലി, തവള, കല്ലിന്മേൽക്കായ, ചെറിയ ഇനം പല്ലികൾ തുടങ്ങിയവയും ഭക്ഷണമാക്കാറുണ്ട്.
സ്വഭാവം താലിപ്പരുന്ത് ഇന്ത്യയിൽ നിന്ന്
ഇണകളായാണ് താലിപ്പരുന്ത് കൂടുകെട്ടി താമസിക്കുക.
ചെറുകൂട്ടങ്ങളായും ഇവയെ കാണാറുണ്ട്.
ചെറുകൂട്ടങ്ങളധികവും ദേശാടകരായിരിക്കും.
മഞ്ഞുകാലവും വേനൽക്കാലവും കേരളത്തിൽ ജീവിച്ചശേഷം യൂറേഷ്യയുടെ വ.
ഭാഗത്തേക്കു പോയി അവിടെ കൂടുകെട്ടി കുഞ്ഞു വിരിയിക്കുന്നു.
വെള്ളത്തിനടുത്തുളള വൻ വൃക്ഷങ്ങളിലും ചിലപ്പോൾ തറയിൽ തന്നേയും വലിയ ചുളളികൾ കൊണ്ടാണ് ഇവ കൂടുകെട്ടുന്നത്.
അതിൽ മൂന്നോ നാലോ വെളുത്ത മുട്ടകളിടും.
ഒരിക്കൽ കൂടുകെട്ടിയ സ്ഥലത്തുതന്നെ വീണ്ടും വന്ന് ആ പഴയ കൂട്ടിൽ കുറേ ചുളളികൾ കൂടി പിടിപ്പിച്ച് പുതിയതാക്കി വർഷംതോറും കുഞ്ഞു വിരിയിക്കുന്നത് ഇവയുടെ സ്വഭാവ സവിശേഷതയാണ്.
Pandion haliaetus അവലംബം പുറത്തേക്കുള്ള കണ്ണികൾ Wikimedia Commons has media related to താലിപ്പരുന്ത് .
വിക്കിസ്പീഷിസിൽ താലിപ്പരുന്ത് എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
BirdLife Species Factsheet Archived 2009-01-02 at the Wayback Machine .
RSPB UK Osprey page with links to much other bird information Rutland Osprey Project Archived 2009-05-03 at the Wayback Machine .
USGS - Osprey Information A little about Ospreys in West Virginia Archived 2004-10-25 at the Wayback Machine .
Osprey videos, photos sounds on the Internet Bird Collection Photo Field Guide on Flickr Animal Diversity Web Osprey Bird Sound Archived 2011-05-25 at the Wayback Machine .
Osprey on Martha's Vineyard Archived 2010-03-22 at the Wayback Machine .
Webcam of an osprey nest Archived 2010-06-24 at the Wayback Machine .
USDA Forest Service Osprey data Archived 2009-08-30 at the Wayback Machine .
Live Webcam Ospreys in Finland
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ താലിപ്പരുന്ത് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ജുമുഅ ഇംഗ്ലീഷ് വിലാസം https://ml.wikipedia.org/wiki/Al-Jumua
മുസ്ലീങ്ങളുടെ വിശുദ്ധ ഗ്രന്ഥമായ ഖുർആനിലെ അറുപത്തിരണ്ടാം അദ്ധ്യായമാണ്‌ ജുമുഅ .
സൂക്തങ്ങൾ : 11 മുൻപുള്ള സൂറ: സ്വഫ്ഫ് ഖുർആൻ അടുത്ത സൂറ: മുനാഫിഖൂൻ സൂറത്ത്
(അദ്ധ്യായം) 62
ജുമോക്ക് ജോർജ്ജ് ഇംഗ്ലീഷ് വിലാസം https://ml.wikipedia.org/wiki/Jumoke_George
ഒരു നൈജീരിയൻ അഭിനേത്രിയും ചലച്ചിത്ര നിർമ്മാതാവുമാണ് ജുമോക്ക് ജോർജ്ജ് (ഒലജുമോക്കെ അമോക്കെ ഒലതുണ്ടെ ജോർജ്ജ്).
നോളിവുഡിൽ യൊറൂബ, ഇംഗ്ലീഷ് ഭാഷാ സിനിമകളിൽ അഭിനയിച്ച അവർ നൈജീരിയയിൽ ടെലിവിഷൻ പരിപാടികൾ അവതാരകയായിട്ടുണ്ട്.
അവർ ഒയോ സംസ്ഥാനത്തെ ഇബാദാൻ സ്വദേശിയാണ്.
അവരുടെ അച്ഛൻ നൈജീരിയൻ മിലിട്ടറിയിലായിരുന്നു.
അവരുടെ രണ്ടാനമ്മ മിലിട്ടറിയിൽ ജോലി ചെയ്യുന്ന നഴ്സായിരുന്നു.
ജോർജിന്റെ അമ്മയും അച്ഛനും വളരെ ചെറുപ്പത്തിൽ തന്നെ വേർപിരിഞ്ഞു.
ജോർജ്ജ് അവരുടെ അച്ഛന്റെയും രണ്ടാനമ്മയുടെയും കൂടെ താമസിച്ചു.
രണ്ടാനമ്മയുമായി തർക്കമുണ്ടായതിനെത്തുടർന്ന്, അവർ സെക്കൻഡറി സ്കൂളിൽ പഠിക്കുമ്പോൾ പിതാവ് ജോർജിനെ വീട്ടിൽ നിന്ന് പുറത്താക്കി.
അങ്ങനെ ജോർജ്ജ് പിന്നീട് സുഹൃത്തുക്കൾക്ക് അഭയം നൽകി.
ജോർജ്ജ് ലാഗോസിലെ കമാൻഡ് ചിൽഡ്രൻ സ്കൂൾ ആൻസ് ബാരക്‌സ് യാബ, ആർമി ചിൽഡ്രൻ സ്കൂൾ കാനോ; ആംഗ്ലിക്കൻ ഗ്രാമർ സ്കൂൾ, ഒറിറ്റ മെഫ, ഇബാദാൻ എന്നിവിടങ്ങളിൽ ചേർന്നു.
ജോർജ്ജ് ഒസോഗ്ബോയിലെ ഗവൺമെന്റ് ടെക്നിക്കൽ കോളേജിൽ പോയി അവിടെ ബിസിനസ് അഡ്മിനിസ്ട്രേഷൻ പഠിച്ചു.
എട്ടാം വയസ്സിൽ ഒരു കുടുംബ സുഹൃത്താണ് ജോർജിനെ അഭിനയത്തിലേക്ക് കൊണ്ടുവന്നത്.
നാഷണൽ ടെലിവിഷൻ അതോറിറ്റി (എൻടിഎ) ഇബാദനുമായി ചേർന്ന് സ്റ്റേജ് ഡ്രാമ ചെയ്തു.
അവർ എൻടിഎ ഇബാദാനിലെ ഒരു നാടക ട്രൂപ്പിൽ ചേർന്നു.
വിക്ടർ ആഷോളുവിന്റെ സ്‌പോൺസർഷിപ്പിൽ, ജുമോകെ യൊറൂബ സിനിമാ വ്യവസായത്തിലേക്ക് പ്രവേശിച്ചു.
ചലച്ചിത്രമേഖലയിൽ പുരോഗതി കൈവരിക്കാൻ കഴിയാത്തതിനെത്തുടർന്ന് ജോർജ്ജ് ഫ്രീലാൻസ് ആൻഡ് ഇൻഡിപെൻഡന്റ് ബ്രോഡ്കാസ്റ്റേഴ്സ് അസോസിയേഷൻ ഓഫ് നൈജീരിയയിൽ (FIBAN) അംഗമായി.
5 തത്സമയ പ്രോഗ്രാമുകൾ ജുമോക്ക് അവതാരകയായി.
ഫിലിമോഗ്രഫി ഈകാൻ സോസോ, 2009[3] ദി വെഡിംഗ് പാർട്ടി, 2016[4] എന്റെ ഭാര്യയും ഞാനും, 2017 ദി ഗോസ്റ്റ് ആൻഡ് ദ ടൗട്ട്, 2018 ലവ് കാസിൽ, 2021 അവാർഡ്
സിറ്റി പീപ്പിൾ മൂവി മാട്രിയാർക്ക് റെക്കഗ്നിഷൻ അവാർഡ് 2018 അവലംബം ↑ ↑ ↑
ജുറാസ്സിക്‌ ഇംഗ്ലീഷ് വിലാസം https://ml.wikipedia.org/wiki/Jurassic Jurassic 201.3–145 ദശലക്ഷം വർഷങ്ങൾക്ക് മുമ്പ് PreꞒ Ꞓ O S D C P T J K Pg N Mean atmospheric O 2 content over period duration c. 26 vol % (130 % of modern level) ഈ കാലഘട്ടത്തിലെ ശരാശരി അന്തരീക്ഷ CO 2 അളവ് c. 1950 ppm (7 times pre-industrial level) Mean surface temperature over period duration c. 16.5 °C (3 °C above modern level) Key events in the Jurassic This box: view talk edit -205 — – -200 — – -195 — – -190 — – -185 — – -180 — – -175 — – -170 — – -165 — – -160 — – -155 — – -150 — – -145 — – ക്രിറ്റേഷ്യസ് ട്രയാസ്സിക് Jurassic Hettangian Sinemurian Pliensbachian Toarcian Aalenian Bajocian Bathonian Callovian Oxfordian Kimmeridgian Tithonian ജു റാ സ്സി ക് Mesozoic An approximate timescale of key Jurassic events.
ജുറാസ്സിക് കാലഘട്ടം ഭുമിയുടെ കാലയളവിൽ വളരെ ഏറെ പ്രധാന്യം ഉള്ള ഒന്ന് ആണ്.
ജുറാസിക് കാലം 199.6 ± 0.6 മയ (ദശലക്ഷം വർഷം മുൻപ് ) മുതൽ 145.5 ± 4 മയ വരെ ആണ് , അതായതു ട്രയാസ്സിക് കാലം അവസാനിക്കുന്ന മുതൽ കൃറ്റേഷ്യസ്‌ കാലം  തുടങ്ങുന്നത് വരെ.
ജുറാസ്സിക് കാലത്ത് ഉള്ള ഒരു പ്രധാന 'ഇറ' ആണ് 'മെസോസൊയിക്' , ഈ കാലം ഉരഗങ്ങളുടെ കാലം എന്ന് അറിയപ്പെടുന്നു.
ഈ കാലത്തിനിടെ ആദ്യം ഒരു വൻ വംശനാശം നടന്നു എന്ന് പറയുന്നു ഇതിനെ ട്രയാസ്സിക് - ജുറാസ്സിക് വംശനാശം സംഭവം എന്ന് അറിയപ്പെടുന്നു.
സ്വിറ്റ്സർലാന്റിലുള്ള ജുറ മലനിരകളുടെ പേരിൽനിന്നുമാണ്  ഈ കാലഘട്ടത്തിന് ജുറാസ്സിക് കാലഘട്ടം എന്ന പേർ വന്നത്,  ജുറമലനിരകളിൽനിന്നുമാണ് ഈ കാലത്ത് ജീവിച്ചിരുന്ന ജീവികളുടെ  ഏറ്റവും കൂടുതൽ  ഫോസ്സിലുകൾ കണ്ടെടുത്തത്.
ജുറാസ്സിക് കാലത്തിന്റെ വിഭജനം
ജുറാസ്സിക് കാലത്തിനെ പ്രധാനമായും മൂന്ന് ആയി തിരിച്ചിരിക്കുന്നു.
അപ്പർ /അന്ത്യ ജുറാസ്സിക്:145.5 ± 4.0 മയ) മുതൽ (161.2 ± 4.0 മയ) വരെ.
മധ്യ ജുറാസ്സിക് : (161.2 ± 4.0 മയ) മുതൽ (175.6 ± 2.0 മയ) വരെ.
ലോവേർ / തുടക്ക ജുറാസ്സിക് : 175.6 ± 2.0 മയ) മുതൽ (199.6 ± 0.6 മയ) വരെ.
ജുറാസ്സിക് കാലത്ത് ജീവിച്ച ചില ദിനോസറുകൾ
സ്റ്റെഗോസോറസ്‌ , അല്ലോസോറസ് ‌, പ്ലെസെഒസോറസ് , ഇവയിൽ ചിലത് മാത്രം പ്ലെസെഒസോറസ് ജുറാസ്സിക് സമുദ്രം കണ്ട ഒരു ഭീകരൻ എക്തിയോസോറസ് ഗസ്ട്രോപോട ഫോസ്സിൽ അല്ലോസോറസ് സ്റ്റെഗോസോറസ്‌ അവലംബം അപ്പർ /അന്ത്യ ജുറാസ്സിക് ജുറാസ്സിക് കാലം Archived 2007-07-14 at the Wayback Machine .
പുറമെ നിന്നുള്ള കണ്ണികൾ ജുറാസ്സിക് ഫോസ്സിലുകൾ പാലെഒ (ജുറാസ്സിക്) കുറിച്ച് എടുക്കാൻ
ജുമുഅ (നമസ്ക്കാരം) ഇംഗ്ലീഷ് വിലാസം https://ml.wikipedia.org/wiki/Jumu%27ah
വെള്ളിയാഴ്ച ദിവസത്തിന് ജുമുഅ എന്ന് പേര് നൽകിയ മഹാൻ ആരാണ്?
ജുമു‌അ നമസ്കാരത്തിനു മുൻപ് നടക്കുന്ന പ്രഭാഷണം (ഖുതുബ) ശ്രവിക്കുന്ന വിശ്വാസികൾ
മുസ്ലീങ്ങൾ വെള്ളിയാഴ്ചകളിൽ അനുഷ്ടിക്കുന്ന സമൂഹ പ്രാർത്ഥനയെ ജുമുഅ ( അറബി : جمعة ‬ ) എന്നു വിളിക്കുന്നു.
ഒരുമിച്ചുകൂടുക എന്നാണ്‌ ഈ അറബി പദത്തിനർത്ഥം.
ജുമുഅ നമസ്‌കാരത്തിന് മുൻപ് രണ്ട് ഘട്ടമായി നടത്തുന്ന  ഉപദേശപ്രസംഗങ്ങൾക്ക് ( ഖുതുബ), ശേഷം സംഘനമസ്ക്കാരവും അടങ്ങിയതാണിത്.
ഇതിൽ പ്രഭാഷണത്തെ [[#ഖുതുബ|ഖുതുബ] എന്നും, പ്രഭാഷണം നടത്തുന്നയാളെ ഖത്തീബ് എന്നും പ്രാർത്ഥനയ്ക്ക് നേതൃത്വം നൽകുകയും ചെയ്യുന്നയാളിനെ ഇമാം എന്നും, നമസ്കാരത്തിലെ ഘട്ടത്തെ റക്അത്ത് എന്നും, വിളിക്കുന്നു.
വെള്ളി ഒഴികെയുള്ള ദിവസങ്ങളിൽ ഉച്ചസമയം നടക്കുന്ന ദുഹർ നമസ്കാരത്തിന്റെ സമയത്താണ് ജുമു‌അ നിർവ്വഹിക്കപ്പെടുന്നത്.
പ്രായപൂർത്തിയായ മുസ്ലിം പുരുഷന്മാർ നിർബന്ധമായയും അനുഷ്ഠിക്കേണ്ട ഒരു പ്രാർത്ഥനയാണിത്.
ജുമുഅയ്ക്ക് പങ്കെടുക്കുന്നവർ ദുഹർ നമസ്കാരം  നിർവ്വഹിക്കേണ്ടതില്ല.
എന്നാൽ ജുമുഅ യിൽ പങ്കെടുക്കുവാൻ സാധിക്കാത്തവർ ദുഹർ നമസ്കാരം നിർവ്വഹിക്കേണ്ടതാണ്.
വെള്ളിയാഴ്ചകളിൽ ഖുർആനിലെ പതിനെട്ടാം അദ്ധ്യായമായ അൽ കഹഫ് പാരായണം ചെയ്യുന്നതും, ജുമുഅയ്ക്ക് പുറപ്പെടുമ്പോൾ കുളിക്കുന്നതും സുഗന്ധ ദ്രവ്യം ഉപയോഗിക്കുന്നതും (സ്ത്രീകൾക്കൊഴികെയുള്ളവർ ) പുണ്യമാക്കപ്പെട്ടിട്ടുണ്ട്.
ജുമുഅയെ പാവങ്ങളുടെ ഹജ്ജ് എന്നും പറയുന്നു .
ജുമുഅയെപ്പറ്റി ഖുർആനിൽ 62-ആം അധ്യായമായ സൂറതു ജുമുഅയിൽ ഇങ്ങനെ പറയുന്നു: “ സത്യവിശ്വാസികളേ, വെള്ളിയാഴ്ച നമസ്കാരത്തിന്‌ വിളിക്കപ്പെട്ടാൽ അല്ലാഹുവെ പറ്റിയുള്ള സ്മരണയിലേക്ക്‌ നിങ്ങൾ വേഗത്തിൽ വരികയും, വ്യാപാരം ഒഴിവാക്കുകയും ചെയ്യുക.
അതാണ്‌ നിങ്ങൾക്ക്‌ ഉത്തമം; നിങ്ങൾ കാര്യം മനസ്സിലാക്കുന്നുവെങ്കിൽ.
അങ്ങനെ നമസ്കാരം നിർവഹിക്കപ്പെട്ടു കഴിഞ്ഞാൽ നിങ്ങൾ ഭൂമിയിൽ വ്യാപിച്ചു കൊള്ളുകയും, അല്ലാഹുവിൻറെ അനുഗ്രഹത്തിൽ നിന്ന്‌ തേടിക്കൊള്ളുകയും ചെയ്യുക.
നിങ്ങൾ അല്ലാഹുവെ ധാരാളമായി ഓർക്കുകയും ചെയ്യുക.
നിങ്ങൾ വിജയം പ്രാപിച്ചേക്കാം.
( ഖുർആൻ (വിവർത്തനം) 62:9-10 ) ” ജുമുഅയ്ക്ക് മുൻപ്
ജുമുഅയിൽ പങ്കെടുക്കുവാൻ എത്തുന്നവർ പള്ളിയിൽ പ്രവേശിച്ച ഉടനെ പള്ളിയോടുള്ള അഭിവന്ദനസൂചകമായ രണ്ട് ഘട്ടമുള്ള (റക്അത്ത്) ഐച്ഛിക നമസ്കാരം നിർവ്വഹിക്കുന്നു.
ഇതിനെ തഹിയ്യത്ത് എന്ന് വിളിക്കുന്നു.
പള്ളിയിൽ ഇരിക്കുന്നതിനു മുൻപാണ് ഇത് നിർവ്വഹിക്കേണ്ടത്.
പ്രഭാഷണം തുടങ്ങിയതിനു ശേഷം എത്തിച്ചേരുന്നവരും ഇത് ഇച്ചാനുസരണം നിർവഹിക്കേണ്ടതാണ്.
പ്രഭാഷണത്തിനായി കാത്തിരിക്കുന്നവർ ഖുർ‌ആൻ പാരായണം ചെയ്യുന്നകയോ, ശ്രവിക്കുകയോ ചെയ്യുന്നത് പുണ്യമായി കണക്കാക്കുന്നു.
പള്ളിയിൽ പ്രവേശിക്കുന്നവർ ഖിബ്‌ലയ്ക്ക് അഭിമുഖമായാണ് ഇരിക്കേണ്ടത്.
മക്കയിലെ മസ്ജിദുൽ ഹറാമിനുള്ളിലുള്ള കഅബയിലെക്കുള്ള ദിക്കിനെയാണ് ഖിബ്‌ല എന്നു പറയുന്നത്.
ജുമുഅയുടെ കർമ്മങ്ങൾ
ജുമുഅയുടെ സമയം ആവുന്നതോടെ മുഅദ്ദിൻ പ്രാർത്ഥനയ്ക്കായുള്ള ക്ഷണമായ ആദ്യത്തെ വാങ്ക് വിളിക്കുന്നു,വാങ്ക് വിളിക്കുന്നയാളിനെയാണ് മുഅദ്ദിൻ എന്നു പറയുന്നത്.